E ka has mei a palair u katunura i Grik i gusura u katuun ti la uu tara kannouna turu Paska tina hatsunono menaien e Sunahan.
Ba nori e la uar tere Pilip,
a toun Betsaida i Galili,
ba nori e poeier i tanen,
“A tsi tsunono,
alam e ngilin tara nem e Iesu.”
Be Pilip ena hateiena e Endru.
Bere Endru mere Pilip ena hateier e Iesu.
Be Iesu e poeiena i taren,
“A pöata e butu hakapa te kato hapan poutse noa e Sunahan alia,
Alia tu butun Katunuma.
Alia e hatei hamana koru ragou limiou.
Tema lebe ria a ngalin kannou,
nonei e marka tuun las uanou teka.
Kaba tena lebe roien ba nonei tena hua haparpara nou romana.
U katuun te ngil korueier a nitöatöa taren na i puta ena mate riou.
Kaba u katuun tema ngileri a nitöatöa na i puta ena lueriou a nitöatöa te ka nitöana.
A katuun te ngilin kato nena a toukui i tar ega kukutie iou lia.
Na katuun te katoena a toukui i tar ena ka noua tena ka has goua lia,
e Tamar te kato hapane nouen.”
E Iesu e hatein a nimate i tanen
Be Iesu e pei lelena,
“A torir e tiama koru talana.
Kaba alia go pei aha,
‘O Tamar,
alö go luban a pöata a omi te butu nama i tar?’
E möa.
Taraha,
nonei a ka tu la silema lia.
O Tamar,
alö go hapani a peisa mölö.”
Ba u töa u ranga e ling nama i Kolö me poeiena,
“Alia u kato hapan hakapi a peisar na lia e kato lel hase gouen.”
Ba u katuun ti ka hasukusuku e hengoeir a ka teka me poeier,
u gururu!
Ba palai e poeier,
“A töa angelo te ranga gono mela len!”
Be Iesu e poeiena i taren,
“U raranga te butu lala e la sil rena moulimiou,
ema la sile namei lia.
A pöata turu kout tere Sunahan e butu hakapa.
Nonei e katsin tsuga ba tala nena e Satan.
A pöata te haka seie rouen lia tara kuruse,
alia e las meragumei romana u katuun hoboto i tar.”
E Iesu e mar ranga uu teka taraha e hateini tega mar mate uaien romana.
Ba u katuun e poeier i tanen,
“U Buku u Göagono e poeiena,
e Mesaia te hopö kapiin e Sunahan tega butun katuun uen,
e töatöa nitöana romana.
E hana balö te poeiem,
‘E si te butun katunuma egi na hakuteia tara kuruse’?
E si nonei te butun katunuma?”
Be Iesu e poeiena i taren,
“Ualesala e gamon ka halehana gono mera noulimiou.
Tataala iam te ka noa uana ualesala.
U kuhil ena mots la karasa ba ranou limiou.
Te tataala mia lö turu kuhil,
alö ma atei sile mi te sila mia lö.
U Jiu i hahamana